Publication: Magyar Közlöny
Issue: MK-2011-122 (Year: 2011, Number: 122)
Era: contemporary
Section: Tpt.: tõkepiacról szóló 2001. évi CXX. törvény
Paragraph Index: 789

8. A felügyeleti díj adatszolgáltatás kitöltésének általános elõírásai A pénzforgalmi intézmény és az elektronikuspénz-kibocsátó intézmény a Felügyelet által kiadott tevékenységi engedélyrõl szóló határozat keltétõl a felügyeleti engedély visszavonásáról szóló határozatban megjelölt dátumig köteles felügyeleti díj adatszolgáltatás teljesítésére. Felügyeleti alapdíj bevallást köteles készíteni és a Felügyelet részére megküldeni minden a naptári év elsõ napján engedéllyel rendelkezõ pénzforgalmi intézmény és elektronikuspénz-kibocsátó intézmény. Amennyiben a tevékenységi engedély megadása, illetve visszavonásanegyedév közben történik, a felügyeleti változó díj számítása a mûködés idõtartamára idõarányosítással történik. A tevékenységének felfüggesztése vagy szüneteltetése nem érinti a jelentési kötelezettséget, a felügyeleti díj összegét és esedékességét. A pénzforgalmi intézmény és az elektronikuspénz-kibocsátó intézmény annak szervezeti átalakulása (beolvadása, egyesülése) esetén az átalakulást (beolvadást, egyesülést) kimondó határozatban, végelszámolása esetén a végelszámolást kimondó határozatban megjelölt dátumig köteles az adatszolgáltatás teljesítésére. A felügyeleti díj (alapdíj és változó díj) számítása és bevallása ezer forintban történik. A díjfizetésre kötelezett akkor is köteles a bevallást benyújtani, ha az adott idõszakban díjfizetési kötelezettsége nem keletkezik.

Source: https://magyarkozlony.hu/hivatalos-lapok/cd9d84c7b1469e742dc7759dedb53356b8209074/dokumentumok/2f9a84f62aa1a88a86578a896bf9267c361b7e05/letoltes